smcproject/ml-wiki-sentences huggingface dataset:
ഹാളിൽ ഇരിക്കുന്ന ആളുകളുടെ സുഖത്തിനായി വായുവിന്റെ ആർദ്രത (humidity), ചൂട് ആദിയായവ ക്രമപ്പെടുത്തുന്നതിനും വായുവിലെ മലിനവസ്തുക്കളെ ദൂരീകരിക്കുന്നതിനും വേണ്ട സജ്ജീകരണങ്ങളാണുള്ളത്.
പ്രകാശസംയമം
ആഡിറ്റോറിയങ്ങളിൽ സ്റ്റേജിൽ നിന്നുള്ള വെളിച്ചത്തിന്റെ (stage light) ക്രമീകരണം വളരെ പ്രധാനപ്പെട്ട സംഗതിയാണ്.
സ്റ്റേജിൽ പ്രത്യക്ഷപ്പെടുന്നവർക്ക് അസുഖകരമാവാത്ത രീതിയിലും, എന്നാൽ അവർക്ക് ഉചിതമായ വെളിച്ചം കിട്ടത്തക്ക വിധത്തിലും ഇതു ക്രമപ്പെടുത്തേണ്ടതാണ്.
കൂടാതെ ആളുകൾക്ക് ഇരിപ്പിടങ്ങളിലേക്ക് എത്തത്തക്കവിധത്തിൽ ഹാളിനുള്ളിലും പ്രകാശം ലഭിക്കേണ്ടതാണ്.
കവാടങ്ങളുടെ അടുത്ത് പ്രത്യേകിച്ചും വിളക്കുകൾ സംവിധാനം ചെയ്യേണ്ടതാണ്.
ഹാളിനെ മോടിപിടിപ്പിക്കത്തക്ക വിധത്തിൽ പൊതുവേ പ്രകാശസംവിധാനം നടത്തുന്നത് ഉചിതമായിരിക്കും ശബ്ദാനുകൂലനം
സുഗമമായ ശ്രവണസൗകര്യം ആഡിറ്റോറിയത്തെ സംബന്ധിച്ച് വളരെ പ്രാധാന്യമർഹിക്കുന്ന സംഗതിയാണ്.
ഗാനമേള, പ്രസംഗം ആദിയായവ ഹാളിന്റെ എല്ലാ ഭാഗത്തും അനായാസമായും വ്യക്തമായും കേൾക്കാനുള്ള സജ്ജീകരണമാണാവശ്യം.
ഒരു പ്രസംഗകൻ സംസാരിക്കുമ്പോൾ ഓരോ അക്ഷരവും വ്യക്തമായി ഹാളിന്റെ എല്ലാ ഭാഗത്തും കേൾക്കത്തക്കവണ്ണം ഉച്ചമായിരിക്കുകയും പൊടുന്നനേ അടുത്ത അക്ഷരം ശ്രവിക്കത്തക്കവണ്ണം തൊട്ടുമുൻപുള്ള ശബ്ദം നശിക്കുകയും ചെയ്യുകയാണ് പ്രസംഗശാലകളെ സംബന്ധിച്ചുള്ള ശബ്ദാനുകൂലനംകൊണ്ട് സാധിക്കേണ്ടത്.
ഒരു ഗാനം ആലപിക്കുമ്പോൾ അതിന്റെ ഒരു കൂട്ടം നോട്ടുകൾ (notes) ഹാളിൽ ഇരിക്കുന്ന എല്ലാവരുടെയും ശ്രവണപുടത്തിൽ വ്യക്തമായി പതിഞ്ഞയുടൻതന്നെ അടുത്ത കൂട്ടം ശരിയായി ശ്രവിക്കത്തക്കവണ്ണം മുൻപുള്ള നോട്ടുകൾ മറഞ്ഞിരിക്കേണ്ടതാണ്.
ഒരു ആഡിറ്റോറിയത്തിലെ സ്റ്റേജിൽനിന്നും പുറപ്പെടുന്ന ശബ്ദവീചികൾ പാഞ്ഞുചെന്ന് ഹാളിന്റെ എല്ലാ ഭിത്തികളിലും തട്ടുകയും ഉടൻതന്നെ പ്രതിഫലിക്കുകയുമാണ് സാധാരണ സംഭവിക്കാറുള്ളത്.
പ്രതിഫലിച്ചുവരുന്ന വീചികൾ ഒരു പരിധിക്കപ്പുറം വൈകിയാണ് ശ്രവണേന്ദ്രിയങ്ങളിൽ എത്തുന്നതെങ്കിൽ പ്രതിധ്വനി മൂലം കേൾവി സ്ഫുടമാകാതെ പോകുന്നു.
പതിനേഴ് മീ.
-ൽ കൂടുതൽ നീളമുള്ള ഹാളുകളിൽ ശബ്ദപ്രതിപതനം മൂലം സ്ഫുടത നഷ്ടപ്പെടുന്നതിനാൽ ശബ്ദവീചികളെ വേണ്ടത്ര അവശോഷണം ചെയ്യത്തക്കവിധത്തിൽ സജ്ജീകരണം ആവശ്യമാണ്.
ഫർണിച്ചർ, ഹാളിലുള്ള ആളുകൾ എന്നിവയെല്ലാം ശബ്ദം അവശോഷണം ചെയ്യുമെങ്കിലും പ്രധാനമായും ഭിത്തികൾ, മച്ച്, തറ ആദിയായവയ്ക്കുപയോഗിക്കുന്ന നിർമ്മാണവസ്തുക്കളെയും നിർമ്മാണരീതിയെയും ആശ്രയിച്ചാണ് ഒരു ഹാളിലെ ശബ്ദസ്ഫുടത ക്രമപ്പെടുത്തുവാൻ സാധിക്കുന്നത്.
ഗാനങ്ങൾ ശ്രവിക്കുന്നതിന് പ്രഭാഷണത്തെക്കാൾ കൂടുതൽ അനുരണന (reverberation) സ്വഭാവമുള്ള ഹാളുകളാണ് നല്ലത്.
ഒരു ശാല തന്നെ പലപല ആവശ്യങ്ങൾക്കായി ഉപയോഗിക്കുമ്പോൾ ശബ്ദാനുകൂലനം വേണ്ടത്ര തൃപ്തികരമാക്കുവാൻ ബുദ്ധിമുട്ടുണ്ട്.
എന്നിരുന്നാലും അനുരണനം കുറയ്ക്കേണ്ട സന്ദർഭങ്ങളിൽ നല്ല തിരശ്ശീലകളും മറ്റും ഉപയോഗിച്ച് കുറെയെല്ലാം ശബ്ദം അവശോഷണം ചെയ്യുവാൻ സാധിക്കും.
ഒരു ഹാളിലെ ശബ്ദസ്ഫുടതയ്ക്കു പ്രതിപതനം ഉപകാരപ്രദവുംകൂടിയാണ്.
ശരിരായ വിധത്തിൽ സംവിധാനം നടത്തിയാൽ പ്രതിപതിച്ചു വരുന്ന ശബ്ദം നേരിട്ട് കിട്ടുന്ന ശബ്ദവുമായി ചേർന്ന് ശക്തമാക്കുവാൻ സാധിക്കുന്നതാണ്.
ആയതിനാൽ ആഡിറ്റോറിയങ്ങളുടെ സംവിധാനത്തിൽ ശബ്ദപ്രതിഫലനവും അവശോഷണവും തമ്മിലുള്ള ഒരു അനുരഞ്ജനമാണ് പലപ്പോഴും ആവശ്യം.
സാധാരണമായി വലിയ ഹാളുകളിൽ ഉച്ചഭാഷിണി ഘടിപ്പിച്ച് ശബ്ദം ശക്തമാക്കുക പതിവാണ്.
ശബ്ദം പ്രത്യേക ഭാഗങ്ങളിൽ കേന്ദ്രീകരിക്കാതിരിക്കുന്നതിനും, ഭിത്തി, മച്ച് ആദിയായവയിൽ നിന്നും പ്രതിഫലിച്ച് ശബ്ദകോലാഹലം ഉണ്ടാകാതിരിക്കത്തക്കവിധത്തിലും ഉച്ചഭാഷിണിയുടെ സ്ഥാനം വളരെ സൂക്ഷ്മമായി നിർണയിക്കേണ്ടതാണ്.
ചില പ്രധാനപ്പെട്ട ആഡിറ്റോറിയങ്ങൾ
ഒരു ആഡിറ്റോറിയത്തിലെ ഇരിപ്പിടങ്ങളുടെ എണ്ണത്തോട് ബന്ധപ്പെടുത്തിയാണ് അതിന്റെ വലിപ്പം സാധാരണയായി അറിയപ്പെടുന്നത്.
ഉദാഹരണങ്ങൾ താഴെ ചേർക്കുന്നു: ആഡിറ്റോറിയം ഇരിപ്പിടങ്ങൾ പർഡ്യൂ യൂണിവേഴ്സിറ്റി.
ലഫയറ്റ്, യു. എസ്. 6107 ക്രെംലിൻ പാലസ്, റഷ്യ 6000 റോയൽ ആൽബർട്ട് ഹാൾ, ലണ്ടൻ 6000 ടാംഗിൾ വുഡ് ന്യൂസിക് ഹാൾ, മസാച്ചുസെച്ച്, യു. എസ്. 6000 ഏരിക്രൗൺ, ചിക്കാഗോ, യു. എസ്. 5081 ഇൻഡ്യാന യൂണിവേഴ്സിറ്റി.
ബ്ലൂമിങ്ടൺ, യൂ. എസ്. 3788 ഈസ്റ്റ്മാൻ തിയേറ്റർ, റോച്ചസ്റ്റർ, യൂ. എസ്. 3347 വാർമെമ്മോറിയൽ, സാൻഫ്രാസിസ്കൊ, യൂ. എസ്. 3252 ബീനയാനിഹ് ഊമ, ഇസ്രായേൽ 3142 റേഡിയോ സിറ്റി മ്യൂസിക് ഹാൾ, ന്യൂയോർക്, യു. എസ്. 8000 വിജ്ഞാനഭവൻ, ന്യൂഡൽഹി
വിജ്ഞാൻഭവനിൽ വലിയ ഒരു അസംബ്ലിഹാളും സെമിനാറുകളും കോൺഫറൻസുകളും നടത്താനുള്ള പല ചെറിയ കോൺഫറൻസ് മുറികളും ഉണ്ട്.
അന്തർദേശീയ കോൺഫറൻസുകൾ നടത്തുമ്പോൾ പ്രസംഗം പല ഭാഷകളിലേക്കു പരിഭാഷപ്പെടുത്തുന്നതിനുള്ള സൗകര്യവും ഇവിടെയുണ്ട്.
ഓരോ സീറ്റിനടുത്തും പ്രസംഗിക്കുന്നതിനുള്ള മൈക്കും, പരിഭാഷപ്പെടുത്തിയ പ്രസംഗം കേൾക്കുന്നതിനു വേണ്ട ഇയർഫോണും സജ്ജീകരിച്ചിട്ടുണ്ട്.
കേരളത്തിലെ ചില ആഡിറ്റോറിയങ്ങളുടെ പേരുകൾ താഴെ പട്ടികയിൽ കൊടുത്തിരിക്കുന്നു.
ഏതാണ്ട് 700 മുതൽ 1400 വരെ ആളുകൾക്ക് ഇരിക്കുവാൻ സൗകര്യപ്പെടുത്തിയിട്ടുള്ളവയാണ് ഇവ.
ആഡിറ്റോറിയം സ്ഥലം കാർത്തികതിരുനാൾ തിയെറ്റർ തിരുവനന്തപുരം ടാഗോർ സെന്റിനറി ഹാൾ തിരുവനന്തപുരം യൂണിവേഴ്സിറ്റി സെനറ്റ് ഹാൾ തിരുവനന്തപുരം വിക്ടോറിയ ജൂബിലി ടൗൺ ഹാൾ തിരുവനന്തപുരം കോർപ്പറേഷൻ ടൗൺ ഹാൾ എറണാകുളം കോർപ്പറേഷൻ ടൗൺ ഹാൾ മട്ടാഞ്ചേരി ഫൈൻ ആർട്ട്സ് ഹാൾ എറണാകുളം മോഡൽ റീജിയണൽ കം ടാഗോർ തിയെറ്റർ കോഴിക്കോട് കോർപ്പറേഷൻ ടൗൺ ഹാൾ കോഴിക്കോഡ് ശ്രീനാരായണ സെന്റിനറി ഹാൾ കോഴിക്കോഡ് മുനിസിപ്പൽ ടൗൺ ഹാൾ പാലക്കാട് മോഡൽ റീജിയണൽ തിയേറ്റർ തൃശൂർ ടൗൺ ഹാൾ തൃശൂർ മുനിസിപ്പൽ ടൗൺ ഹാൾ കണ്ണൂർ മാമൻ മാപ്പിള ഹാൾ കോട്ടയം അവലംബം പുറംകണ്ണികൾ http://www.kamaniauditorium.org/ http://www.nehru-centre.org/auditorium.html Archived 2012-04-14 at the Wayback Machine .
Images for Auditorium http://www.wbdg.org/design/auditorium.php%5Bപ്രവർത്തിക്കാത്ത+കണ്ണി%5D http://www.habitatworld.com/con-audi.php http://www.kvsauditorium.com/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഡിറ്റോറിയം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആനിക്കാട്ടിലമ്മക്ഷേത്രം ഇംഗ്ലീഷ് വിലാസം https://ml.wikipedia.org/wiki/Anikkattilammakshethram ആനിക്കാട്ടിലമ്മക്ഷേത്രം
പത്തനംതിട്ട ജില്ലയിൽ മല്ലപ്പള്ളി താലുക്കിൽ മല്ലപ്പള്ളി ബസ് സ്റ്റാൻഡിൽ നിന്നും 4 കി.
മി. മാറി ആനിക്കാട് ഗ്രാമത്തിൽ സ്ഥിതി ചെയൂന്ന ഒരു ക്ഷേത്രമാണ് ആനിക്കാട്ടിലമ്മ ക്ഷേത്രം അഥവാ ആനിക്കാട്ടിൽ ശിവപാർവ്വതിക്ഷേത്രം .
മണിമലയാർ ആനിക്കാട് ഗ്രാമത്തിന്റെ ഹൃദയഭാഗത്തുകൂടി ഒഴുകുന്നു.
നദിയുടെ കരയിൽ പുല്ലുകുത്തി ജംഗ്ഷ്നൊട് ചേർന്നാണ് ഐശര്യപ്രദായിനി ആനിക്കാട്ടിലമ്മ കുടികൊള്ളുന്ന ശിവപാർവ്വതിക്ഷേത്രം സ്ഥിതി ചെയ്യുന്നത്.
പ്രധാന ശ്രീകോവിനുള്ളിൽ ശിവനേയും പാർവ്വതിയേയും തുല്യപ്രാധാന്യത്തോടെ പ്രതിഷ്ടിച്ചിരിക്കുന്നു.
ഈ ക്ഷേത്രത്തിന് 1600-ൽ പരം വർഷങ്ങളുടെ പഴക്കം ഉണ്ടന്ന് കരുതപ്പെടുന്നു.
പ്രധാന ശ്രീകോവിൽ കൂടാതെ പടിഞ്ഞാറോട്ട് ദർശനം നൽകിയിട്ടുള്ള ശിവൻ,ഭദ്ര,രക്ഷസ്,നാഗരാജാവ്,യക്ഷിയമ്മ തുടങ്ങിയ ഉപദേവാലയങ്ങളും സ്ഥിതി ചെയ്യുന്നു.
വെള്ളിയാഴ്ചകളിൽ മംഗല്യഭാഗ്യത്തിനായി നാരങ്ങാവിളക്ക് വഴിപാടും ശനിയാഴ്ചകളിൽ തൃശൂലപൂജയും നടത്തുന്നു.
തുടർന്ന് നടത്തുന്ന അന്നദാനത്തിൽ ആയിരക്കണക്കിന് ഭക്തജനങ്ങൾ‌‌‌‌‌‌‌‌‌‌ പങ്കെടുക്കുന്നു.
കുംഭമാസത്തിലെ പൂരം നാളിൽ ഈ ക്ഷേത്രത്തിൽ പൊങ്കാല നടത്തിവരുന്നു.
‌‌ ആനിക്കാട്ടിലമ്മക്ഷേത്രം ആനിക്കാട്ടിലമ്മക്ഷേത്രം കണിക്കൊന്ന
വർഷം മുഴുവൻ പൂത്തുനിൽക്കുന്ന കൊന്നമരം ഈ ക്ഷേത്രത്തിന്റെ മുറ്റത്തു നിൽക്കുന്നു.
അന്നദാനം
വെള്ളിയാഴ്ചകളിൽ നാരങാവിളക്കിന് ശേഷവും ശനിയാഴ്ചകളിൽ ത്രിശൂലപൂജയ്ക്കു ശേഷവും നൽകുന്ന അന്നദാനത്തിൽ ദൂരദേശങ്ങളിൽ നിന്നു പോലും ധാരാളം ഭക്തജനങ്ങൾ പങ്ങെടുക്കുന്നു.
Anikkattilammakshethram ക്ഷേത്രത്തിൽ എത്താനുള്ള വഴികൾ തിരുവല്ലയിൽ നിന്നും മല്ലപ്പള്ളിയിൽ എത്തി നൂറൊന്മാവ് റോഡിൽ 4കി.
മി.സഞ്ചരിച്ചാൽ പുല്ലുകുത്തി ജങ്ഷനിൽ‌‌‌‌‌‌ എത്താം‌‌‌‌‌‌‌‌‌‌‌‌‌‌‌‌‌‌‌‌.
പുല്ലുകുത്തി ജംഗ്ഷന് അടുത്തായി ക്ഷേത്രം സ്ഥിതി ചെയ്യൂന്നു.
കോട്ടയം , ചങ്ങനാശ്ശേരി ഭാഗത്തു നിന്നും വരുന്നവർ കറുകച്ചാലിൽ എത്തി വെട്ടികാവുങ്കൽ നീലമ്പാറ,നൂറൊന്മാവു വഴി പുല്ലുകുത്തി ജംഗ്ഷൻ.
കങ്ങഴ , നെടുംകുന്നം ഭാഗത്തു നിന്നും പള്ളിപ്പടി,ചേലകൊമ്പ്,നൂറൊന്മാവ് വഴി പുല്ലൂകുത്തി.
കാഞ്ഞിരപ്പള്ളി , മണിമല , റാന്നി , എരുമേലി , ചുങ്കപ്പാറ ഭാഗത്തുനിന്നും കുളത്തൂർമൂഴിയിൽ എത്തി ചെട്ടിമുക്ക് വായ്പുര് മഹദേവക്ഷേത്രം കാവനാൽകടവ് വഴി ക്ഷേത്രത്തിൽ എത്താം.
ദർശനസമയം തിങ്കൾ മുതൽ വ്യാഴം വരെ രാവിലെ 5.30 മുതൽ 11വരെ.
വൈകിട്ട് 5.30 മുതൽ 8 മണി വരെ.
വെള്ളി,ശനി,ഞായർ ദിവസങളിൽ രാവിലെ 5.30മുതൽ 12.30 വരെ.
വൈകിട്ട് 5.30 മുതൽ 8മണി വരെ പുറത്തേക്കുള്ള കണ്ണികൾ Anikkattilammakshethram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെബ് സൈറ്റ് ആനിക്കട്ടിലമ്മക്ഷേത്രം ഫേസ്ബൂക്കിലെ പേജ്
ജന്മദിനം (കഥ) പ്രമാണം:ജന്മദിനം പുസ്തകം.jpg
മലയാളത്തിന്റെ വിഖ്യാതനായ കഥാകാരൻ വൈക്കം മുഹമ്മദ് ബഷീർ 1945   ൽ രചിച്ച സരളമായ ഒരു കഥയാണ് ജന്മദിനം.
എട്ടോളം കഥകൾ ഉൾപ്പെടുന്ന ജന്മദിനം എന്ന കഥാസമാഹാരത്തിലാണ് ഈ കഥ ഉൾപ്പെടുത്തിയിരിക്കുന്നത്.
ബഷീറിന്റെ തന്നെ എഴുതുന്ന രൂപത്തിൽ രചിക്കപ്പെട്ട ഈ കൃതി അദ്ദേഹത്തിന്റെ  ഒരു ജന്മദിനത്തെ അനുസ്മരിക്കുന്നു.
പുറമെനിന്നു കാണുന്നതിൽ നിന്ന് വ്യത്യസ്തമായി  മുഴുപട്ടിണിയിലാകുന്ന  ബഷീറിനെയാണ് ജന്മദിനത്തിൽ നാം കാണുന്നത്.
ഇടനേരങ്ങളിൽ സന്ദർശനത്തിനായെത്തുന്ന പ്രമുഖർ ഒന്നും തന്നെ അദ്ദേഹത്തിന്റെ വിശപ്പിനെക്കുറിച്ച്  ചോദിക്കുന്നില്ല അവരെല്ലാവരും ഗൗരവമാർന്ന സാമൂഹ്യ പ്രശ്നങ്ങളിൽ മുഴുകുന്നു.
മനുഷ്യന്റെ അടിസ്ഥാന പ്രശ്നം വിശപ്പാണെന്ന  ആശയം മുന്നോട്ട് വക്കുന്നതിന് അദ്ദേഹത്തിന് സാധിച്ചിട്ടുണ്ട്.
വിശപ്പകറ്റാനായി എത്തുന്ന കുട്ടികളെ കള്ളനാണയം നൽകി  പറ്റിക്കുക വഴി സമകാലിക യുവത്വത്തിന്റെ  കപടമുഖം  വലിച്ചു ചീന്തുകയാണ്  ബഷീർ ചെയ്യുന്നത്.
ഒടുവിൽ തന്റെ ജന്മദിനത്തിലെ  സുഖനിദ്രയ്ക്ക് വേണ്ടി  അയൽപക്കത്തെ  ഭക്ഷണം കട്ടെടുക്കുന്നതിലേക്ക് ബഷീർ എത്തുന്നു.
ഇത്തരത്തിൽ വിശപ്പ് എന്ന വികാരത്തെ  ചിത്രീകരിക്കുന്നതിൽ  ബഷീർ വിജയിച്ചിരിക്കുന്നു അവലംബം
ആഡിസൺ (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Addison,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെട്ട ഒരു നഗരമാണ് ആഡിസൺ .
2010ലെ സെൻസസ് പ്രകാരം നഗരത്തിൽ13,056 പേർ വസിക്കുന്നു.
ഡാളസിന്റെ വടക്കൻ പ്രാന്തപ്രദേശമായ ആഡിസൺ ടൗൺ ഓഫ് ആഡിസൺ എന്നാണ് അറിയപ്പെടുന്നതെങ്കിലും ഒരു നഗരമായാണ് ഇൻകോർപ്പറേറ്റ് ചെയ്യപ്പെട്ടിരിക്കുന്നത്.
ആഡിസന്റെ അക്ഷരേഖാംശങ്ങൾ 32°57′28″N 96°50′6″W ﻿ / ﻿ 32.95778°N 96.83500°W ﻿ / 32.95778; -96.83500 എന്നാണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം ടൗണിന്റെ മൊത്തം വിസ്തീർണ്ണം 4.4 ചതുരശ്ര മൈൽ (11 കി.m 2 ) ആണ്.
അവലംബം ↑ ↑ {{ cite web }} : Check date values in: | date= ( help ) ↑ ↑ ↑ {{ cite web }} : Check date values in: | date= ( help ) പുറത്തേയ്ക്കുള്ള കണ്ണികൾ Addison, Texas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Town of Addison official website Addison community website Rotary Club of Addison Addison Town Guide Archived 2021-11-25 at the Wayback Machine .
തൈക്കാട്ടു നാരായണൻ മൂസ്സതു്
അഷ്ടവൈദ്യ കുടുംബങ്ങളിലൊന്നായ പഴനെല്ലിപ്പുറത്തുതൈക്കാടു് അംഗവും സാഹിത്യകാരനും ആയുർവേദ ചികിത്സകനുമായിരുന്നു തൈക്കാട്ടു നാരായണൻ മൂസ്സതു് .
കേരളമെങ്ങും കേളികേട്ടിട്ടുള്ള അഷ്ടവൈദ്യകുടുംബങ്ങളിലൊന്നാണു് പഴനെല്ലിപ്പുറത്തുതൈക്കാടു്.
ആ കുടുംബക്കാർ ആദ്യകാലത്തു താമസിച്ചിരുന്നതു ബ്രിട്ടീഷ് മലബാറിൽ എടക്കുളം തീവണ്ടിയാപ്പീസിനു സമീപമുള്ള പഴനെല്ലിപ്പുറം എന്ന സ്ഥലത്തായിരുന്നു 981-ാമാണ്ടു തീപ്പെട്ട കൊച്ചി ശക്തൻതമ്പുരാൻ അന്നത്തെ പഴനെല്ലിപ്പുറത്തു മൂസ്സതിനെ സ്വന്തം ആവശ്യങ്ങൾക്കായി തൃശ്ശൂരിൽ വരുത്തി താമസിപ്പിച്ചു.
ആ വഴിക്കാണു് തൃശ്ശൂർ തൈക്കാട്ടു് എന്ന ഇല്ലപ്പേർ അവർക്കു സിദ്ധിച്ചതു്.
ഇളയിടത്തു തൈക്കാടു് എന്നതു് മറ്റൊരു അഷ്ടവൈദ്യകുടുംബമാകുന്നു.
നാരായണൻമൂസ്സതു തൃശ്ശൂർ തൈക്കാട്ടില്ലത്തിൽ 1046-ാമാണ്ടു കന്നിമാസത്തിൽ രോഹിണീനക്ഷത്രത്തിൽ ജനിച്ചു.
അദ്ദേഹത്തിന്റെ പിതാവായ വാസുദേവൻമൂസ്സതു് അയൂർവ്വേദത്തിലെന്നപോലെ തർക്കശാസ്ത്രത്തിലും നിഷ്ണാതനായിരുന്നു.
അദ്ദേഹത്തിന്റെ കനിഷ്ഠസഹോദരന്മാരായ കുഞ്ഞുണ്ണിമൂസ്സതിനും പരമേശ്വരൻമൂസ്സതിനുമുള്ള ചികിത്സാപാടവവും ഒട്ടും കുറവായിരുന്നില്ല.
അവർമൂന്നുപേരും 1049-ാമാണ്ടു മേടമാസത്തിൽ മസൂരിദീനത്താൽ മരിച്ചുപോയതിനാൽ ശിശുവായ നാരായണൻമൂസ്സതു കേവലം അനാഥനായിത്തീർന്നു.
താനും തന്റെ ഒന്നരവയസ്സുമാത്രം പ്രായമുള്ള കനിഷ്ഠസഹോദരിയും മാതാവും പിതാമഹിയുമല്ലാതെ ഇല്ലത്തു വേറെ ആരും ഉണ്ടായിരുന്നില്ല.
കുടുംബമോ ഋണബാദ്ധ്യതയിൽപ്പെട്ടു നട്ടംതിരിയുകയുമായിരുന്നു.
ആ അശരണാവസ്ഥയിൽനിന്നു അവരെയെല്ലാം രക്ഷിച്ചതു അവരുടെ ബന്ധുവായ അന്നത്തെ പിലാമന്തോൾ മൂസ്സതായിരുന്നു.
ആ മൂസ്സതു് 1078-ലാണു് മരിച്ചതു്.
അദ്ദേഹം അവരെ സ്വഗൃഹത്തിലേക്കു കൂട്ടിക്കൊണ്ടു പോയി നാരായണൻമൂസ്സതിന്റെ വിദ്യാഭ്യാസത്തിനുവേണ്ട ഏർപ്പാടു ചെയ്തു.
ചേന്ത്രവാരിയർ എന്നൊരാളായിരുന്നു ബാലപാഠങ്ങൾ പഠിപ്പിച്ചതു്.
പിന്നീടു് കുട്ടഞ്ചേരി അപ്ഫൻമൂസ്സതു ചില മഹാകാവ്യങ്ങളും ഉപനയനാന്തരം അഷ്ടാങ്ഗഹൃദയവും അഭ്യസിപ്പിച്ചു.
1056 മകരത്തിൽ മാതാവു മരിച്ചു.
1062-ാമാണ്ടു വയസ്കര ആര്യൻ നാരായണൻ മൂസ്സതിന്റെ പ്രഥമപുത്രിയെ പരിഗ്രഹിച്ചു തൈക്കാട്ടില്ലത്തു കൊണ്ടുപോയി കുടിവച്ചു.
പിന്നീടു നാരായണൻമൂസ്സതു സ്വഗൃഹത്തിൽത്തന്നെ സ്ഥിരമായി താമസിച്ചു വൈദ്യവൃത്തിയിൽ ഏർപ്പെട്ടു.
വളരെ വേഗത്തിൽ അദ്ദേഹത്തിനു കേരളത്തിലെ വിശിഷ്ടവൈദ്യന്മാരുടെ കൂട്ടത്തിൽ ഒരു സ്ഥാനം ലബ്ധമായി.
അതോടുകൂടി ഒരു ശാസ്ത്രിയെ ഇല്ലത്തു താമസിപ്പിച്ചു് അലങ്കാരശാസ്ത്രഗ്രന്ഥങ്ങളും സിദ്ധാന്തകൗമുദിയും പഠിച്ചു.
പലരേയും മൂസ്സതു വൈദ്യശാസ്ത്രം അഭ്യസിപ്പിച്ചിട്ടുണ്ടു്.
നല്ല ഒരു വൈദ്യനും കവിയുമായിരുന്ന പി.കെ. നാരായനൻനമ്പീശനും കീരംകുളങ്ങര ചക്രപാണിവാരിയരും മറ്റും അദ്ദേഹത്തിന്റെ ശിഷ്യകോടിയിൽ ഉൾപ്പെടുന്നു.
1075-ാമാണ്ടു മകരത്തിൽ ആര്യൻ നാരായണൻമൂസ്സതിന്റെ ദ്വിതീയപുത്രിയേയും വിവാഹം ചെയ്തു.
1083-ാമാണ്ടു കന്നിമാസം 24-ആംനു ലൂതവിഷബാധ നിമിത്തം മരിച്ചു.
മൂസ്സതു സംസ്കൃതത്തിൽ (1) യാദവദാനവീയം കാവ്യവും, ഭാഷയിൽ (2) സിന്ദൂരമഞ്ജരി, (3) കപോതസന്ദേശം, (4) നളചരിതം എന്നീ കാവ്യങ്ങളും, (5) ശൃങ്ഗാരമണ്ഡനം ഭാണവും, (6) വിരാധവധം ആട്ടക്കഥയും രചിച്ചിട്ടുണ്ടു്.
ഇവയിൽ ചിലതെല്ലാം അപൂർണ്ണങ്ങളാണു്.
(7) കവിതാവലി, (8) അത്തച്ചമയം കുറത്തിപ്പാട്ടു്, (9) സംബന്ധവിലാസം തുള്ളൽ ഈ കൃതികൾ പ്രധാനങ്ങളല്ല.
സിന്ദൂരമഞ്ജരി ഒരു വൈദ്യഗ്രന്ഥമാണു്.
അതിൽ വെള്ളി, ചെമ്പു്, ഇരുമ്പു്, ഗന്ധകം, അഭ്രം, രസം മുതലായവ നീറ്റിയെടുത്തു ചൂർണ്ണമാക്കി ഉപയോഗിക്കുന്നതിനുള്ള വിധികൾ പ്രതിപാദിച്ചിരിക്കുന്നു.
മൂസ്സതിന്റെ ഭാഷാകവിതയ്ക്കു പൊതുവേ നല്ല പ്രസാദവും ഒഴുക്കും, വേണ്ട ദിക്കിൽ ഗാംഭീര്യവുമുണ്ടു്.
ഭാണത്തിൽനിന്നുമാത്രം രണ്ടു ശ്ലോകങ്ങൾ ഉദ്ധരിക്കാം എന്ന് ഉള്ളൂർ കേരള സാഹിത്യ ചരിത്രത്തിൽ രേഖപ്പെടുത്തിയിരിക്കുന്നു.
ഒരു കൊമ്പനാന: “
ചാഞ്ചല്യം കലരുന്ന പുഷ്കരസഹാ– യത്താൽ നളോൽപാടനം
താൻ ചെയ്യാൻ തുനിയുന്നു; ഹന്ത!
കലിയോ?
നാലുണ്ടു പാദങ്ങളും
തഞ്ചും പ്രാസവുമുണ്ടു പാർക്കിലധുനാ
നല്പദ്യമോ?
വൈദ്യനോ
വാഞ്ഛിക്കുംപടി ബൃഹണം പുനരിതാ
ചെയ്യുന്നു ദന്താവളം ”
ഒരു സുന്ദരി: “ കൂറോടുർവശി വാശി വിട്ടടി തൊഴും, രംഭയ്ക്കെഴും ഡംഭുടൻ തീരും; മേനകതന്റെ മേനി കുറയും; നാണിച്ചിടും വാണിയും;
മാരപ്രേയസിമത്സരം വെടിയു;മഗ്ഗൗരിക്കെഴും ഗൗരവം
തീരെപ്പോയിടു; മാഴിമാതഴൽ മുഴുത്താഹന്ത! കേഴും ദൃഢം. ”
ഒരു സംസ്കൃതശ്ലോകം: “ ദേവി! പ്രാജ്ഞാഃ പ്രിയസ്തേ പശുപതിരിതി ശം– സന്തി നേദം പ്രമാദാ–
ദാദായാർദ്ധം തു യസ്യാസ്മ്യഹമിഹ കൃതകൃ–
ത്യേതി യന്മന്യസേ ത്വം
സർവസ്വം സർവഥാപി പ്രണയിന ഉപഗൃ–
ഹ്ണാതി മുഗ്ദ്ധേ! വിദഗ്ദ്ധേ–
ത്യുക്തേ ശ്രീനാരദേന ക്ഷിതിധരദുഹിതുഃ
പാതു സവ്രീഡഹാസഃ. ”
ആനുഷംഗികമായി അവലംബങ്ങൾ നൽകുന്ന രീതി ഇംഗ്ലീഷ് വിലാസം https://ml.wikipedia.org/wiki/Parenthetical_referencing
ഒരു ലേഖനത്തിന്റെ പ്രധാന ഭാഗത്തിനുള്ളിൽ തന്നെ വലയങ്ങൾക്കുള്ളിൽ ഒരു പ്രസ്താവന ഏതു സ്രോതസ്സിനെ ആശ്രയിച്ചുള്ളതാണെന്ന് ചുരുക്കത്തിൽ സൂചിപ്പിക്കുന്ന രീതിയാണ് ആനുഷംഗികമായ അവലംബം നൽകൽ ( ഇം: Parenthetical referencing) .
ഹാർവാഡ് റെഫറൻസിംഗ് എന്നും ഇതറിയപ്പെടുന്നുണ്ട്.
ഈ ശൈലിയിൽ അവലംബങ്ങൾ ചേർക്കുമ്പോൾ — ഉദാഹരണത്തിന് (ബാബു 2010, പേജ് 1)— വലയങ്ങൾക്കുള്ളിലാണ് സ്രോതസ്സ് ചൂണ്ടിക്കാട്ടാനുള്ള ചുരുക്കം വിവരങ്ങൾ നൽകപ്പെടുന്നത്.
അടിക്കുറിപ്പുകൾ നൽകുന്ന രീതിയിൽ നിന്ന് ഈ രീതിക്കുള്ള പ്രധാന വ്യത്യാസവും ഇതുതന്നെ.
ഈ സ്രോതസ്സുകളെപ്പറ്റിയുള്ള പൂർണ്ണവിവരങ്ങൾ അക്ഷരമാലാക്രമത്തിൽ ലേഖനത്തിനു ശേഷം പട്ടികരൂപത്തിൽ കൊടുത്തിട്ടുമുണ്ടാകും.
"അവലംബങ്ങൾ", "അവലംബപ്പട്ടിക", "ഉദ്ധരിച്ച കൃതികൾ (works cited)", "എൻഡ്-ടെക്സ്റ്റ് സൈറ്റേഷനുകൾ (end-text citations)" എന്നീ പേരുകളിൽ ഇവ അറിയപ്പെടാറുണ്ട്.
രണ്ടു തരത്തിലാണ് ഇത്തരം അവലംബങ്ങൾ നൽകപ്പെടുന്നത്: കർത്താവ്-തീയതി: ശാസ്ത്രകൃതികളിലും സാമൂഹ്യശാസ്ത്രകൃതികളിലുമാണ് ഇത് പ്രധാനമായി ഉപയോഗിക്കപ്പെടുന്നത്; കർത്താവ്-തലക്കെട്ട് അല്ലെങ്കിൽ കർത്താവ്-പേജ്: കലയും മാനവികവിഷയങ്ങളും മറ്റും പ്രധാനമായി ഇത്തരം അവലംബശൈലി സ്വീകരിക്കാറുണ്ട്.
കർത്താവ്-തീയതി പുസ്തകം അവലംബമായി ഉപയോഗിക്കുന്നതിന്റെ ഉദാഹരണങ്ങൾ സ്മിത്ത്, ജെ. (2005എ).
ഡച്ച് സൈറ്റിംഗ് പ്രാക്റ്റീസസ് .
ദി ഹേഗ്: ഹോളണ്ട് റിസർച്ച് ഫൗണ്ടേഷൻ.
സ്മിത്ത്, ജെ. (2005ബി).
ഹാർവാഡ് റെഫറസിംഗ് .
ലണ്ടൻ: ജോളി ഗുഡ് പബ്ലിഷിംഗ്.
ലണ്ടൻ, ന്യൂ യോർക്ക് എന്നിവ പോലുള്ള നഗരങ്ങൾക്ക് അവയുടെ പേരുമാത്രം നൽകിയാ‌ൽ മതിയാകും.
അന്താരാഷ്ട്രതലത്തിൽ പ്രശസ്തമല്ലാത്ത നഗരങ്ങൾക്ക് രാജ്യത്തിന്റെ പേരുകൂടി ഒപ്പം ചേർക്കാവുന്നതാണ്.
ജേണൽ അവലംബമായി ഉപയോഗിക്കുന്നതിന്റെ ഉദാഹരണം മൈനാഡ് സ്മിത്ത്, ജോൺ (1998).
"ദി ഒറിജിൻ ഓഫ് ആൾട്രൂയിസം," നേച്ചർ 393 : 639–40.
പത്രവാർത്ത അവലംബമായി നൽകുന്ന‌തിന്റെ ഉദാഹരണം ബൗകോട്ട്, ഓവൻ (ഒക്റ്റോബർ 18, 2005).
"പ്രൊട്ടസ്റ്റ്സ് ഹാൾട്ട് ഓണലിൻ ഓക്ഷൻ ഓഫ് ഷൂട്ട് സ്റ്റാഗ്" , ദി ഗാർഡിയൻ .
കർത്താവ്-തലക്കെട്ട്
ഗ്രന്ഥരചയിതാവിന്റെ പേര്, തലക്കെട്ട്, വേണ്ടയിടത്ത് പേജ് നമ്പർ എന്ന വിവരങ്ങളാണ് ചുരുക്കിയ അവലംബത്തിൽ ഉൾപ്പെടുത്തുന്നത്.
(കുര്യൻ 1), അല്ലെങ്കിൽ (കുര്യൻ, കളികൾ 1).
കുറിപ്പ് അവലംബം American Psychological Association (2001).
Citations in Text of Electronic Material , APA Style.
British Standards Institution (1990).
Recommendations for citing and referencing published material , 2nd ed.
, London: British Standards Institution.
Chernin, Eli (1988).
"The 'Harvard system': a mystery dispelled" , British Medical Journal .
October 22, 1988, pp. 1062–1063.
The Chicago Manual of Style (2003), 15th ed.
Chicago: University of Chicago Press .
ISBN 0-226-10403-6 (hardcover).
ISBN 0-226-10404-4 ( CD-ROM ).
Council of Science Editors (2006).
Scientific Style and Format: The CSE Manual for Authors, Editors, and Publishers , 7th ed.
Reston, VA (USA): CSE .
ISBN 0-9779665-0-X Mark, Edward Laurens (1881).
Maturation, fecundation, and segmentation of Limax campestris, Binney" , Bulletin of the Museum of Comparative Zoology at Harvard College , Volume 6. Modern Language Association of America (2009). The MLA Handbook for Writers of Research Papers . 7th ed.  New York: MLA . ISBN 1-60329-024-9 MLA Style Manual and Guide to Scholarly Publishing (2008). Modern Language Association, 3rd edition. ISBN 0-87352-297-4 Roediger, Roddy (April 2004). "
What should they be called" Archived 2007-10-14 at the Wayback Machine . , APS Observer , 17 (4), 2009, accessed 11 March 2009. കൂടുതൽ വായനയ്ക്ക് "Lamont Libraries Lead RefWorks Workshops" Archived 2012-02-22 at the Wayback Machine . (2006). Harvard College Library. "
Research Service Libraries Take Part in Pilot Project" Archived 2012-02-22 at the Wayback Machine . (2009). Harvard University Library , February 18, 2009, accessed 11 March 2009. Turabian, Kate L. , et al. (2007). A Manual for Writers of Term Papers, Theses, and Dissertations . 7th ed. Chicago: University of Chicago Press . ISBN 0-226-82336-9 "Citation Tools" Archived 2012-12-14 at Archive.is at Harvard Libraries (2008) – Includes hyperlinked "Tool Comparisons: RefWorks, EndNote, Zotero" Archived 2012-02-09 at the Wayback Machine . . American Library Association (ALA) (November 2003). ALA Standards Manual . Anglia Ruskin University Library (updated 2010). "
Harvard System of Referencing Guide" . Mullan, W.M.A. (updated 2010). "
Harvard reference generator for citing references" . Council of Science Editors (CSE), previously named Council of Biology Editors (CBE) (2009). "
Scientific Style and Format: Introduction" Archived 2007-10-22 at the Wayback Machine . and "Reference Links" Archived 2009-02-06 at the Wayback Machine . – Includes section on "Grammar and Style" with hyperlinked "Citing the Internet: Formats for Bibliographic Citations".) Duke University Library (last modified, 2 June 2008). "
Citing Sources: Documentation Guidelines for Citing Sources and Avoiding Plagiarism" – Provides hyperlinked "Citation Guides" pertaining to the most commonly used citation guidelines, including parenthetical referencing; includes: APA, Chicago, CBE, CSE, MLA, and Turabian style guidelines. Harvard College Library (2008). "
Research Guides" Archived 2012-12-05 at the Wayback Machine . .  (Compiled by the Staff of Harvard College Library.) Harvard College Writing Program, Harvard University (2008). Resources for Students: Guides to Using Sources Archived 2012-12-10 at Archive.is . University of Leeds Library (2009). "
References and citations explained" Archived 2015-02-27 at the Wayback Machine . , accessed 25 October 2010. University of Southern Queensland Library (2008). Your Guide to the Harvard AGPS Referencing System Archived 2009-03-01 at the Wayback Machine . and "Harvard Style (AGPS) - Web sources" Archived 2007-07-03 at the Wayback Machine .
, accessed 25 October 2010.
Victoria University of Technology (2009).
Harvard (AGPS) Archived 2009-05-21 at the Wayback Machine .
Style: Harvard (AGPS) Style: A Guide to Referencing Sources Used in Assignments ], accessed 25 October 2010.
ആന്ത്രരസം ഇംഗ്ലീഷ് വിലാസം https://ml.wikipedia.org/wiki/Intestinal_juice
ആന്ത്രത്തിന്റെ ( കുടലിന്റെ ) ആരംഭഭാഗങ്ങളിലെ ഭിത്തികളിലുള്ള ഗ്രന്ഥികളിൽനിന്നു സ്രവിക്കുന്ന ദ്രവപദാർഥമാണ് ആന്ത്രരസം .
ചെറു കുടലിൽ വച്ചാണ് പചനവിധേയമായി ആഹാരം ലേയരൂപത്തിലാവുന്നതും അവശോഷണം ചെയ്യപ്പെടുന്നതും.
ഈ പ്രക്രിയയിൽ പങ്കെടുക്കുന്ന സ്രവങ്ങൾ അഥവാ രസങ്ങൾ മൂന്നു ഭിന്നസ്ഥാനങ്ങളിൽനിന്നാണ് ഉദ്ഗമിക്കുന്നത്-പിത്തരസം കരളിൽ (liver) നിന്നും, അഗ്ന്യാശയരസം അഗ്ന്യാശയ (pancreas) ത്തിൽനിന്നും, ആന്ത്രരസം കുടലിന്റെ പ്രാരംഭഭാഗഭിത്തികളിൽനിന്നും.
ഈ മൂന്നും യഥോചിതം ഉദ്ഗമിച്ചു സമ്മേളിച്ചാൽ മാത്രമേ പചനക്രിയ അന്യൂനമായി പുരോഗമിക്കുകയുള്ളു.
ഏതെങ്കിലും ഒന്നിനു കുറവുണ്ടായാൽ അത് പചനത്തെ പ്രതികൂലമായി ബാധിക്കുന്നതാണ്.
ആകയാൽ ആന്ത്രരസം പചനപ്രക്രിയയ്ക്ക് അനിവാര്യമായ ഒന്നാണ്.
ആന്ത്രരസത്തിന്റെ ഉത്പാതനം
ആന്ത്രത്തിന്റെ ആരംഭഭാഗഭിത്തികളിലെ ഗ്രന്ഥികൾക്കു പചനപ്രക്രിയയുടെ ചില ഉത്പന്നങ്ങളും അമ്ലങ്ങളും ചേർന്നു നൽകുന്ന ഉത്തേജനം നിമിത്തമാണ് ആന്ത്രരസം സ്രവിക്കാനിടയാകുന്നത്.
ഈ ഉത്തേജനം നലൽകുന്നതിൽ ചില ഹോർമോണുകളും പങ്കുചേരുന്നുണ്ട്.
ഒരു ദിവസം ശരാശരി 3-4 ക്വാർട് (ക്വാർട് = ഒരു ഗാലന്റെ നാലിലൊരംശം) ആന്ത്രരസം ഉത്പാദിപ്പിക്കപ്പെടുന്നതായി കണക്കാക്കിയിട്ടുണ്ട്.
ആന്ത്രരസത്തിന്റെ പ്രവർത്തനം
ആന്ത്രരസത്തിൽ സോഡിയം ക്ലോറൈഡ് , സോഡിയം കാർബണേറ്റ്, ചില എൻസൈമുകൾ എന്നിവ അടങ്ങിയിരിക്കുന്നു.
ഇവയിൽ ഓരോന്നിനും പ്രത്യേകം നിർദിഷ്ടമായ (specific) പ്രവർത്തനമുണ്ട്.
ഉദാഹരണമായി എൻസൈമുകളിൽ ഒരു വിഭാഗം സൂക്രോസ് (കരിമ്പു പഞ്ചസാര ), മാൾട്ടോസ്, ലാക്ടോസ് എന്നിവയിലാണ് പ്രവർത്തിക്കുന്നത്.
ഇവയിൽ സൂക്രോസ്, ലാക്ടോസ് എന്നിവ ആഹാരത്തിൽ അതേ പടിയുള്ളവയാണ്.
ആഹാരത്തിലെ സ്റ്റാർച്ചിൽ ഉമിനീരിന്റെയും അഗ്ന്യാശയരസത്തിന്റെയും പ്രവർത്തനംമൂലം ഉണ്ടാകുന്ന സരളമായ ഷുഗറാണ് മാൾട്ടോസ്.
പ്രോട്ടീനുകൾക്കു ഭാഗികമായ പചനം സംഭവിച്ചുണ്ടാകുന്ന ഉത്പന്നങ്ങളെ അമിനൊ അമ്ലങ്ങളായി മാറ്റുന്നതാണ് ആന്ത്രരസത്തിലെ വേറെ ചില എൻസൈമുകളുടെ കർത്തവ്യം.
ഇപ്രകാരം ആന്ത്രരസത്തിലെ ഓരോ ഘടകവും അതതിന്റെ കർത്തവ്യം യഥാവിധി നിർവഹിച്ച് ഉദരത്തിലെ പചനക്രിയയെ വഴിപോലെ നടത്തിക്കുന്നു.
ആന്ത്രരസത്തിനു പൊതുവേ ക്ഷാരീയസ്വഭാവമാണ് ഉള്ളത്.
പുറത്തേക്കുള്ള കണ്ണികൾ http://www.britannica.com/EBchecked/topic/291835/intestinal-juice http://www.enotes.com/science/q-and-a/what-does-intestinal-juice-contain-which-enzymes-323195%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആന്ത്രരസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ലിഥിയം-അയൺ ബാറ്ററി ഇംഗ്ലീഷ് വിലാസം https://ml.wikipedia.org/wiki/Lithium-ion_battery Cylindrical cell (18650)
ലിഥിയം-അയൺ ബാറ്ററി റീചാർജ്ജബിൾ ബാറ്ററിയാണ്.
ഇതിൽ കാഥോഡായി ലിഥിയവും ആനോഡായി കാർബണും ഉപയോഗിക്കുന്നു.
ഇലട്രോണിക്സ് ഉപകരണങ്ങളിൽ കൂടുതലും ലിഥിയം-അയൺ ബാറ്ററികളാണ് ഉപയോഗിക്കുന്നത്.
കാഥോഡിലെ ഹാഫ് സെൽ പ്രവർത്തനം: L i C o O 2 ⇆ L i 1 − x C o O 2 + x L i + + x e − {\displaystyle \mathrm {LiCoO_{2}} \leftrightarrows \mathrm {Li} _{1-x}\mathrm {CoO_{2}} +x\mathrm {Li^{+}} +x\mathrm {e^{-}} }
ആനോഡിലെ ഹാഫ് സെൽ പ്രവർത്തനം: x L i + + x e − + 6 C ⇆ L i x C 6 {\displaystyle x\mathrm {Li^{+}} +x\mathrm {e^{-}} +6\mathrm {C} \leftrightarrows \mathrm {Li_{x}C_{6}} } L i + + L i C o O 2 → L i 2 O + C o O {\displaystyle \mathrm {Li^{+}} +\mathrm {LiCoO_{2}} \rightarrow \mathrm {Li_{2}O} +\mathrm {CoO} } പുറം കണ്ണികൾ Argonne opens chapter in battery research -- lithium air LiFePO4 Cells Rechargeable Lithium batteries , Electropaedia .
Charging the Lithium Ion Battery .
How Lithium-ion Batteries Work .
Stanford's nanowire battery holds 10 times the charge of existing ones , Stanford Report, December 18, 2007 The Lithium Ion Battery .
Advantages and Limitations of the Lithium Polymer Battery , Jan 2007.
The Future of Electric Vehicles: Setting the Record Straight on Lithium Availability .
തൃശ്ശൂർ സീറോ-മലബാർ കത്തോലിക്കാ അതിരൂപത ഇംഗ്ലീഷ് വിലാസം https://ml.wikipedia.org/wiki/Archdiocese_of_Trichur ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
തൃശ്ശൂർ അതിരൂപത ആസ്ഥാനം Lourdes Metropolitan Cathedral
സീറോ മലബാർ കത്തോലിക്കാ സഭയുടെ കീഴിലുള്ള ഒരു അതിരൂപതയാണ് തൃശൂർ അതിരൂപത .
ലിയോ പതിമൂന്നാമൻ മാർപ്പാപ്പയുടെ ക്വോഡ് ജാം പ്രിഡെം എന്ന ഉത്തരവിൻ പ്രകാരം 1887 മേയ് 20-നാണ് ഈ രൂപത സ്ഥാപിതമായത്.
തൃശ്ശൂർ രൂപതയുടെ ഭാഗമായിരുന്ന പാലക്കാട് ജില്ലയുടേയും കോയമ്പത്തൂർ ജില്ലയുടേയും ഭാഗങ്ങൾ ചേർത്ത് ജൂൺ  20 1974 ന് പാലക്കാട് രൂപതയും കൊടുങ്ങല്ലൂർ താലൂക്ക് മുഴുവനും മുകുന്ദപുരം താലൂക്കിന്റെ ബഹുഭൂരിപക്ഷം പ്രദേശങ്ങളും ആലുവ, പറവൂർ താലൂക്കുകളുടെ ചെറിയ ഭാഗവും ചേർത്ത 22 ജുൺ 1978 ന് ഇരിങ്ങാലക്കുട രൂപതയും രൂപികരിച്ചു.
പോപ്പ് ജോൺ പോൾ രണ്ടാമൻ 18 മെയ് 1995 ൽ തൃശ്ശൂർ രൂപതയെ അതിരൂപതയായി ഉയർത്തുകയും പാലക്കാട് രൂപതയും ഇരിങ്ങാലക്കുട രൂപതയും തൃശ്ശൂർ അതിരൂപതയുടെ സാഫ്രഗൻ രൂപതകളായി (suffragan diocese) പ്രഖ്യാപിക്കുകയും ചെയ്തു.
അപ്പോഴത്തെ തൃശ്ശൂർ രൂപതയുടെ മെത്രാനായിരുന്ന മാർ ജോസഫ് കുണ്ടുകുളത്തെ അതിരൂപതയുടെ പ്രഥമ മെത്രപോലീത്തയായി അവരോധിച്ചു.
കീഴിലുള്ള രൂപതകൾ രാമനാഥപുരം രൂപത ഇരിഞ്ഞാലക്കുട രൂപത പാലക്കാട് രൂപത അപ്പസ്തോലിക്ക് വികാരിമാർ മാർ അഡോൾഫ് മെഡ്ലിക്കോട്ട് (1887 - 1896) മാർ ജോൺ മേനാച്ചേരി (1896 - 1919) ബിഷപ്പുമാർ മാർ ഫ്രാൻസിസ് വാഴപ്പിള്ളി (1919 - 1944) മാർ ജോർജ്ജ് ആലപ്പാട്ട് (1944 - 1970) ആർച്ച്ബിഷപ്പുമാർ മാർ ജോസഫ് കുണ്ടുകുളം (1970 - 1997) മാർ ജേക്കബ് തൂങ്കുഴി (1997 - 2007) മാർ ആൻഡ്രൂസ് താഴത്ത് (2007 -) പുറത്തേയ്ക്കുള്ള കണ്ണികൾ തൃശ്ശൂർ അതിരൂപതയുടെ വെബ്സൈറ്റ്
ആലപ്പുഴ പച്ച ഏലം ഇംഗ്ലീഷ് വിലാസം https://ml.wikipedia.org/wiki/Alleppey_Green_Cardamom
കേരളത്തിലെ ആലപ്പുഴയിൽ മാത്രം ഉദ്പാദിപ്പപ്പെടുന്ന പ്രത്യേക ഇനം ഏലംക്കായ ആണിത്.
പച്ചനിറം കൂടുതലായ ഇത് അടുത്തിടെ ഭൗമസൂചികയിൽ (ജ്യോഗ്രാഫിക്കൽ ഇൻഡിക്കേറ്റർ) പെടുത്തിയിരിക്കുന്നു.